
Maghiusa kamo Ug Kupti ninyo sa tingob, ang Bugkos sa Allah ug ayaw kamo pagbulag-bulag. 
(Qur'an 3:103) 



NGANONG ADUNAY 
SHI AH? 



Ang giingon nga "Shi'ah" usa kini ka paglarawan nga maoy gigamit sa mga Muslim nga 
misunod diha sa mga Imam gikan sa kaliwatan (Ahl al-Bayt) sa Propeta (swas). Kini 
maoy ilang gigamit wala magpasabut sa panagbulagbulag (sectarianism) diha sa mga 
Muslim. Kini ilang gigamit gumikan kay kini maoy gigamit diha mismo sa Qur'an, ug ang 
Propeta Muhammad (swas) naggamit niini, ug ingon man ang mga Muslim nagamit niini- 
nga bisan ang pulong nga Sunnio kaha Sa/a/y'wala pa mitumaw. 



Shia sumnln sa Qur'an 

Ang pulong nga "Shi'ah" nagpasabut nga "mga sumusunod ; mga sakop o kauban sa usa ka pundok". Ang Allah 
naghisgut niini diha sa Qur'an nga ang uban nga lyang mga buotan nga ulipon mga Shi'ah diha sa lyahang uban nga 
mga buotan nga mga ulipon. 

Sa pagkamatuod si Abraham mao ang iyang Shi'ah. 

(Qur'an 37:83) 

Ug siya misulod sa dakbayan sa panahon nga ang iyang mga katawhan nanagpahulay, iyang hikit-an ang duha ka 
tawo nga nanagsangka, ang usa iyang Shi'ah apan ang usa kaaway. (Qur'an 28:15) 

Mao nga, ang Shi'ah maoy usa ka pulong nga maoy gigamit sa Allah diha sa Qur'an ngadto sa lyahang mga taas nga 
mga Propeta ug ingon man nganha sa ilang mga sumusunod. 

Sa ato pa, kung ang usa ka tawo usa ka Shi'ah (sumusunod) diha sa usa ka diosnon nga mga Ulipon, dili kini sayup o 
kaha dautan. Apan sa laing bahin, kung ang usa ka tawo usa ka Shi'ah nganha sa usa ka salawayon ug dautan nga 
tawo, iya unya nga ikauban ang iyang pangulo nga pagapangutan-on unya. Gihulagway sa Qur'an nga didto sa Adlaw 
sa Paghukom adunay mga pundok sa katawhan Allah nagsulti: nga gipangunahan sa ilang mga pangulo (Imam). Ang 
Allah nagsulti: 

(Hinumdumi) ang adlaw nga diin Among pagaimbistigahan ang mga katawhan pinaagi sa Hang Imam. 

(Qur'an 17:71) 

Didto sa Adlaw sa Paghukom ang kahimtang sa mga sumusunod sa matag pundok pagasukit-sukiton pinaagi sa ilang 
mga Imam. 

Ang Allah naghisgut nga adunay duruha ka matang sa Imam: 

Ug Kaminaghimo kanila nga mga Imam nga nanagpanawag ngadtu sa kalayo, ug sa Qiyamah walay tabang nga ilang 
maangkon. Ug Kami nagpasundod ug tunglo alang kanila niini nga kalibutana ug unya didto sa adlaw sa 
pagkabanahaw sila ipon ngadto kanila nga gipanghimaraut. (Qur'an 28:41-42) 

Sa susamang butang, ang Qur'an usab nagpahayag nga adunay mga Imam nga pinili sa Allah ingon nga Giya diha sa 
kaytawhan: 

Ug Kami nagtudlo kanila nga mga Imam nga Giya ubos sa Among pagmando samtang sila nagpailobun ug 
mapadayunon uban sa pagtoo diha sa Among mga Timaan. 

(Qur'an 32:24) 

Sa walay duha-duha, ang matuod nga sumusunod (Shi'ah) nianang mga Imam maoy mga 
palaran ug maoy maluwas didto sa Adlaw sa Pagkabanhaw. 

Shi'ah sumala sa Hadith 

Diha sa kasaysayan sa Islam, and "Shi'ah" nga pulong gigamit diha lamang sa mga sumusunod 
ni Imam 'AN (a). Kining maong pinulungan wala kini namugna diha sa ulahing higayon! Ang 
unang tawo nga maoy nagamit sa maong pulong mao mismo ang Sinugo sa Allah. Sa diha nga 
ang usa ka versikuilo sa Qur'an napadayag: 

Kadto lamang nagatoo ug nagahimo sa katarung, sa pagkamatuod sila mao ang labing maayo 
nga binuhat. 

(Qur'an 98:7) 

Ang Propeta (swas) sa Allah misulti ngadto kang Ali (a): "Kini mao ikaw ug ang imong mga 
SHIA (sumusunod). " 

Siya miingon sa pag-usab: "Akong ipanumpa ngadtu sa naghatag sa akong kinabuhi nga 
kining tawhana (Ali) ug ang iyang Shi'ah mamaluwas didto sa Adlaw sa Pagkabanhaw." 

Jalal al-Din al-Suyuti, Tafsir al-Durr al-Manthur, (Cairo) vol. 6, p. 379 

Ibn Jarir al-Tabari, Tafsir Jami' al-Bayan, (Cairo) vol. 33, p. 146 

Ibn Asakir, Ta'rikh Dimashq, vol. 42, p. 333, p. 371 

Ibn Hajar al-Haythami, al-Sawa'iq al-Muhriqah, (Cairo) Ch. 1 1 , section 1 , pp 246-247 

Ang Propeta (swas) sa Allah nagsulti: "O Ali! Ikaw ug ang imong Shi'ah ikaatubang ngadtu 
sa Allah nga kahimut-an ug gikahimut-an, ug unya muabut nganha Kaniya ang inyong mga 
kaaway nga masuk-anon ug nga tikig ang mga Nog. 

Ibn al-'Athir, al-Nihaya fi gharib al-hadith, (Beirut, 1399), vol. 4 p. 106 

al-Tabarani, Mu'jam al-Kabir, vol 1 p 319 

al-Haythami, Majma' al-Zawa'id, vol. 9, number 14168 

Nagsulti ang Propeta sa Allah (swas): "Maayong Balita O Ali! Sa pagkamatuod Ikaw ug ang 
imong Shi'ah makaadtu sa Paraiso." 

Ahmad Ibn Hanbal, Fadha'il al-Sahaba, (Beirut) vol. 2, p. 655 

Abu Nu'aym al-lsbahani, Hilyatul Awliya, vol. 4, p. 329 

al-Khatib al-Baghdadi , Tarikh Baghdad, (Beirut) vol. 12, p. 289 

al-Tabarani, Mu'jam al-Kabir, vol. 1 , p. 319 
al-Haythami, Majma' al-Zawa'id, vol. 10, pp. 21-22 
Ibn 'Asakir, Ta'rikh Dimashq, vol. 42, pp. 331-332 

Ibn Hajar al-Haythami, al-Sawa'iq al-Muhriqah, (Cairo) Ch. 1 1 , section 1 , p. 247 
Apan usaon sa mahal nga Propeta (swas) mugamit sa usa ka makapasiak nga pulong? 

Ang Propeta Abraham ba usa ka mingsiak? Unsa usab ang mahitungod kang Noah ug kang 
Propeta Moses? Kung ang Shi'ah usa ka mingsiak nga pulong, dili unta ang Allah mogamit 
niini nga pulonga ngadtu sa iyang mga taas nga Propeta ni bisan si Propeta Muhammad (swas) 
mupasidungog kanila. Kini nagpasabut nga ang Propeta Muhammad (swas) dili bout nga 
iyahang siakon ang mga Muslim. 

lyahang gimanduan ang tanan nga katawhan nga musunod ngadtu kang Imam AN (a) nga usa 
ka sinaligan, ug ang iyang sumusunod ug ang Kalifa human niya. Subo nga palandungon nga 
ang mga misunod sa gusto sa Propeta (swas) pipila lamang ug kini gitawag nga mga "Shi'ah ni 
Ali". Sila nakahiagum sa mga panamastamas ug diskriminasyon nga nag-antus Sukad sa 
panahon nga mibiya ang Propeta Muhammad (swas). Kung ang tanan pa nga mga Muslim 
misunod pa unta sa gusto sa Propeta, wala untay mga pundok dinhi sa Islam. Diha sa usa ka 
tradisyon, diin ang Propeta (swas) misulti: 

"Human nako ang panagsumpaki ug kaligutgut mutumaw taliwala kaninyo, kung mahitabo 
ang maong butang lakaw ug pangitaa si Ali gumikan kay makahimo siya sa pag-ila sa 
kamatuoran batuk sa kabakakan. " 

Ali Muttaqi al-Hindi, Kanz al-'Ummal, (Multan) vol. 2 p. 612, number 32964 

Ang mahitungod sa napahayag na nga versikulo sa Qur'an sa unahan, ang pipila ka Sunni 
Skolar misulti niini gikan kang Imam Ja'far al-Sadiq (a), ang ika-unom nga Shi'ah Imam fgikan 
sa kaliwatan (Ahlal-Bayt) sa Propeta (swas) nga nagkanayun: 

"Kami mao ang Bugkos sa Allah nga kinsa maoy gisulti sa Allah: Ug guniti ninyong tanan ang 
Bugkos sa Allah ug ayaw kamo pagbahinbahin. " 

al-Tha'labi, Tafsir al-Kabir, under commentary of verse 3:1 03 

Ibn Hajar al-Haythami, al-Sawa'iq al-Muhriqah, (Cairo) Ch. 1 1 , section 1 , p. 233 

Mao ni nga, kung ang Allah adunay pagsaway sa mga nagsiak, ang lyahang gisaway 
ang mgatawo nga mingsiak gikan sa Bugkos, ug dili ngadtu sa nagkupot niini. 

Panapus: 

Amu na nga napahayag nga ang pulong Shi'ah gigamit diha sa Qur'an alang niadtung mga 
dungganan nga mga Sinugo sa Allah, ug diha sa mga tradisyon sa Propeta (swas) alang 
niadtung mga sumusunod ni Imam Ali (a). Nga ang tawo nga misunod sa gitudlo sa Diyos nga 
Giya luwas gikan sa mga kalibug sa relihiyon ug nga lig-on nga nagakupot sa Bugkos sa Allah, 
ug gihatagan sa maayong balita alang sa Paraiso. 

Alang sa dugang nga kasayuran o kaha kopya niini email : 
datudjjaman@yahoo.com 

Kini usa sa mga hinubad sa pinulongan nga binisaya ni: 

Bro: Muhammad Hussein C. Fernandez 

IMAM-GREEN CARE 

Tickwas, Dumalinao, Zamboanga del Sur, PHILIPPINES 



THANK YOU FOR TRIALING FAST-HELP. 
Please order your licence at: www.Fast-Help.com 

